stanford-oval/wikipedia huggingface dataset:
גיהנום בכלוב (2022)
אירוע > קרבות מקדימים

האירוע עצמו נפתח בקרב משולש שבו ביאנקה בלאייר הגנה על אליפות הנשים של Raw נגד אסקה ובקי לינץ' בקרב משולש. לינץ' ביצעה על אלופת הנשים את מהלך הלג דרופ מהחבל העליון, אך אסקה הגיעה בזמן כדי למנוע את ניסיון ההצמדה. אסקה ביצעה על בלאייר את מהלך הקודברייקר ואז תפסה את לינץ' מהחבל העליון וביצעה גם עליה את מהלך הקודברייקר, כשניסיון ההצמדה שבא לאחר מכן על שתיהן לא צלח. אסקה ביצעה על שתיהן את מהלך נעילת הקרסול, אך השתיים הצליחו לעשות את דרכן לחבלי הזירה על מנת להפסיק את מהלך ההכנעה. לינץ' ביצעה על בלאייר את מהלך המנהנדל סלאם, אך אסקה מנעה את ניסיון ההצמדה. בסיום, לינץ' השליכה את בלאייר מחוץ לזירה וביצעה על אסקה את מהלך המנהנדל סלאם פעם נוספת. לעומת זאת, בלאייר הגיעה בזמן, זרקה את לינץ' מחוץ לזירה והצמידה את אסקה לניצחון, שהקנה לה הגנה מוצלחת על התואר.
אז, בובי לאשלי התמודד מול אומוס ו-MVP בקרב האנדיקאפ 2 נגד 1. בסיום, MVP ביצע על לאשלי את מהלך הפלייר'ס בוט, שהשליכה אותו מחוץ לזירה. אומוס תיקל את לאשלי אל תוך מעקה הבטיחות, אך לאשלי הצליח לחזור לזירה בתום ספירת תשע. סדריק אלכסנדר הגיע ונכנס לזירה, אך נזרק החוצה על ידי אומוס. הסחת דעת זו איפשרה ללאשלי לבצע על אומוס את מהלך הספיר ולהכריח את MVP להיכנע למהלך ה-Hurt Lock על מנת לנצח בקרב.
בקרב שבא לאחר מכן, איזיקיאל התמודד מול קווין אואנס. אואנס ביצע על איזיקיאל את מהלך הפופ-אפ פאוורבומב, אך האחרון הצליח לצאת מניסיון ההצמדה שבא לאחר מכן. אואנס ניצח לבסוף בקרב לאחר שביצע על יריבו את מהלך הקנונבול והסטאנר.
בקרב הרביעי, AJ סטיילס, פין באלור וליב מורגן התמודדו מול קבוצת The Judgment Day (אדג', דמיאן פריסט וריאה ריפלי) בקרב שלושה נגד שלושה מעורב. שתי הקבוצות התקוטטו בתוך הזירה מיד בפתיחת הקרב, כאשר הקבוצה בראשותו של אדג' שמה לעצמה למטרה במהלך הקרב להרחיק את באלור מחבריו לקבוצה. לבסוף, סטיילס הצליח להיכנס לקרב במקום באלור והכה את אדג' בעזרת מהלך הפנומנל פורארם, לעומת זאת, פריסט השליך את סטיילס מחוץ לזירה במהלך ניסיון ההצמדה. ריפלי ניסתה לבצע על מורגן את מהלך הסיום שלה, הריפטייד, אך האחרונה חמקה מכך וביצעה במקום זאת את מהלך ה-DDT. באלור ניסה לבצע על פריסט את מהלך הסיום שלה, ה-Coup de Grâce, אך ריפלי מנעה תרחיש זה בזמן שבאלור היה על החבל העליון. פריסט ביצע על באלור את מהלך הסאות' אוף הבן צ'וקסלאם, אך ספג מסטיילס את מהלך הפנומנל פורארם. אדג' הטיח את סטיילס בעמוד הזירה בזמן שבאלור ניסה פעם נוספת לבצע את מהלך ה-Coup de Grâce, אך ריפלי שוב הייתה שם למנוע זאת. לאחר שמורגן טיפלה בריפלי, באלור פיספס את ביצוע מהלך הסיום שלו, כשאדג' חמק מכך וביצע במקום את מהלך הספיר אשר הספיק להעניק לקבוצתו את הניצחון בקרב.
אז, מאדקאפ מוס התמודד מול האפי קורבין בקרב ללא חוקים. תחילה, קורבין חבט במוס בעזרת כיסא, אך האחרון הצליח להשתלט על המתרחש והשיב באותו מטבע על קורבין. מחוץ לזירה, קורבין ברח עד שהניח כיסא מסביב לצווארו של מוס והטיח כיסא זה בשולחן השדרנים. מוס ביצע על קורבין את מהלך הפולאוויי סלאם אל תוך מדרגות הזירה שהונחו בפינת הזירה ולאחר מכן ביצע עליו את מהלך הפאנצ'ליין. מוס לא הסתפק בכך והניח כיסא מסביב לצווארו של קורבין ואז זרק את מדרגות הזירה אל תוך הכיסא, כשלאחר מכן הוא הצמיד את קורבין לניצחון.
בקרב הלפני אחרון, ת'יאורי הגן על אליפות ארצות הברית נגד מוסטפא עלי. הטוען לכתר היה בדרכו לבצע את מהלך ה-450 ספלאש מהחבל העליון, אך ת'יאורי חמק ממנו בזמן וכתוצאה מכך עלי נפצע בברכו. האלוף ניצל זאת לטובתו וביצע על עלי את מהלך הסיום שלו, A-Town Down על מנת לשמור על תוארו.
אירוע > הקרב המרכזי

בקרב המרכזי, קודי רודס התמודד מול סת' "פריקין" רולינס בקרב גיהנום בכלוב. רולינס הגיע לזירה ראשון בתלבושת מכנסי הנקודות הצהובות שהייתה מזוהה עם אביו של קודי, דאסטי, בעוד שקודי נכנס אל הקרב עם קרע מלא בשריר החזה. מוקדם בקרב, רודס הצליח לבצע על רולינס את מהלכי הדיזסטר קיק והקודי קאטר. רולינס שם לעצמו למטרה במהלך הקרב לפגוע בכתף הפצועה של רודס תוך כדי שימוש בעזרים כמו מדרגות הזירה. רולינס הוציא מתחת לזירה רצועת עור בעיצוב הנקודות הצהובות והכה את כתפו הפצועה של רודס בעזרתה. הוא המשיך לשלוט בקרב, כאשר הוא ניסה לבצע את מהלך הפרוג ספלאש, אך רודס חמק מן הדרך וכתוצאה מכך רולינס נפל אל תוך שולחן. רודס שלף חבל שוורים מתחת לזירה ואיתגר את רולינס להצמיד את הקצה לידו, כך נעשה בשתי הקצוות. רודס הכה את רולינס בראשו עם פעמון הפרה שהיה קשור לחבל זה, אך לא הצליח להצמיד אותו לניצחון. רודס המשיך וביצע על רולינס את מהלך הקרוס רודס, שלא הספיק לו כדי להשיג את מבוקשו. מנגד, רולינס ביצע על רודס את מהלך הבאקל בומב, שגם ניסיון ההצמדה שבא לאחר מכן לא היה מוצלח. רולינס הוציא פטיש מתחת לזירה, אך רודס הצליח למנוע ממנו להשתמש בו, כשבמקום זאת רולינס ספג מכת פטיש ממנו. רולינס ביצע על רודס את מהלך הסיום של האחרון, הקרוס רודס, אך רודס השיב באותו המהלך. סת' רולינס ניסה להכריע את הקרב, כשביצע על רודס את מהלך הסטומפ, לעומת זאת, רודס לא אמר נואש ויצא מניסיון ההצמדה. בסיום, רודס ביצע על רולינס פעמיים את מהלך הקרוס רודס, הכה אותו בעזרת הפטיש והצמיד אותו לניצחון.
תוצאות

| מס' | תוצאות | התניות | זמן |
| --- | --- | --- | --- |
| 1 | ביאנקה בלאייר (א) ניצחה את אסקה ובקי לינץ' | קרב משולש על אליפות הנשים של Raw | 18:55 |
| 2 | בובי לאשלי ניצח את אומוס ו-MVP | קרב האנדיקאפ 2 נגד 1 | 08:25 |
| 3 | קווין אואנס ניצח את איזיקיאל | קרב יחידים | 09:20 |
| 4 | The Judgment Day (אדג', דמיאן פריסט וריאה ריפלי) ניצחו את פין באלור, AJ סטיילס וליב מורגן | קרב שלושה נגד שלושה מעורב | 16:00 |
| 5 | מאדקאפ מוס ניצח את האפי קורבין | קרב ללא חוקים | 12:05 |
| 6 | ת'יאורי (א) ניצח את מוסטפא עלי | קרב יחידים על אליפות ארצות הברית | 10:25 |
| 7 | קודי רודס ניצח את סת' "פריקין" רולינס | קרב גיהנום בכלוב | 24:21 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  קודי רודס נגד סת' "פריקין" רולינס (קרב גיהנום בכלוב)
↑  בלאייר תגן על אליפות הנשים של Raw בקרב משולש נגד אסקה ולינץ'
↑  לאשלי נגד אומוס ו-MVP (קרב האנדיקאפ)
↑  בלאייר ניצחה את אסקה ובקי לינץ' ושמרה על אליפות הנשים של Raw
↑  לאשלי ניצח את אומוס ו-MVP (קרב האנדיקאפ 2 נגד 1)
↑  קווין אואנס ניצח את איזיקיאל
↑  קבוצת יום הדין ניצחה את באלור, סטיילס ומורגן
↑  מאדקאפ מוס ניצח את האפי קורבין (קרב ללא חוקים)
↑  ת'יאורי ניצח את מוסטפא עלי ושמר על אליפות ארצות הברית
↑  קודי רודס ניצח את סת' "פריקין" רולינס (קרב גיהנום בכלוב)
חיאל בית האלי

חִיאֵל בֵּית הָאֱלִי הוא דמות מקראית, שמו מופיע בספר מלכים א', פרק ט"ז, פסוק ל"ד. בונה העיר יריחו בימי אחאב מלך ישראל, שנתקיימה בו קללת יהושע בן נון.
לאחר שהעיר יריחו נכבשה ונהרסה, הטיל יהושע קללה על מי שיבנה את העיר: ”וַיַּשְׁבַּע יְהוֹשֻׁעַ בָּעֵת הַהִיא לֵאמֹר  אָרוּר הָאִישׁ לִפְנֵי ה' אֲשֶׁר יָקוּם וּבָנָה אֶת-הָעִיר הַזֹּאת אֶת-יְרִיחוֹ בִּבְכֹרוֹ יְיַסְּדֶנָּה וּבִצְעִירוֹ יַצִּיב דְּלָתֶיהָ”.
בעת מלכות אחאב בנה את העיר חיאל ועל פי המסופר בספר ספר מלכים א', פרק ט"ז התגשמה בו קללת יהושע. בעת שהניח את יסודות העיר מת בנו הבכור אבירם ובעת שהציב את שערי העיר מת בנו הצעיר, שְׂגוּב: ”בְּיָמָיו בָּנָה חִיאֵל בֵּית הָאֱלִי אֶת-יְרִיחֹה  בַּאֲבִירָם בְּכֹרוֹ יִסְּדָהּ ובשגיב (וּבִשְׂגוּב) צְעִירוֹ הִצִּיב דְּלָתֶיהָ כִּדְבַר ה' אֲשֶׁר דִּבֶּר בְּיַד יְהוֹשֻׁעַ בִּן-נוּן.” ייתכן כי חיאל היה נציב בימיו של מלך ישראל, אחאב שהוטלה עליו משימת ביצור העיר יריחו ובנייתה.
שמו ומוצאו של חיאל בית האלי

לפי כינויו, נראה כי מוצאו של חיאל הוא מהעיר בית אל, בנחלת שבט אפרים. חיאל הוא שם תאופורי שפירושו 'האל הוא אחי'. השמטת האות א' היא תופעה לשונית מוכרת גם בשמות פיניקים כמו חירם.
בשטח G בחפירות עיר דוד, התגלה בית ארבעת המרחבים ובו אוסטרקאות בעברית קדומה עם השמות חיאל ואחיאל.
רד"ק סבור, בעקבות התלמוד הירושלמי, שהקביעה ”בְּיָמָיו בָּנָה חִיאֵל בֵּית הָאֱלִי אֶת-יְרִיחֹה” מתייחסת למעשה ליהושפט, והוסבה לאחאב כדי לא לפגוע בכבודו של המלך הצדיק. רבי יהושע בן קרחה דרש: "והלא חיאל משל יהושפט (בתחום שבט יהודה) ויריחו משל בנימין ולמה נתלה באחאב? מלמד שתולין חובה בחייב". לדעת מנחם נאור, גם מיקומה המקורי של קביעה זו היה בהקשר של מעשי יהושפט, והיא נעקרה ממקומה. ייתכן שגם מקום מוצאו של חיאל איננו מבית אל המוכרת שבממלכת ישראל, אלא יישוב אחר ביהודה שנקרא באותו שם.
מגמתו של הסיפור על חיאל בית האלי

נראה כי מטרת הסיפור אודות חיאל בית האלי קיימים כמה הסברים. יש הרואים בסיפור אודות חיאל יסודות אטיולוגיים. אחד היסודות האלו מסביר את העובדה מדוע לא קמה יריחו במשך כל התקופה הישראלית. יש הסוברים כי סיפורו של חיאל בית האלי נועד להסביר את ישיבתם של בני הנביאים ביריחו, את ישיבתו של אליהו ביריחו לפני עלותו השמיימה וסיפור אלישע ומעשי הריפוי שלו ביריחו. לדעת משה גרסיאל, המחבר המקראי הקדים את סיפור הקללה, בפתיחה לסיפורי אחאב כי ראה קשר בין חטאי עם ישראל בימי יהושע לאלה, בימיו של אחאב.
יצחק מגן טוען, כי לא הייתה כוונה לבנות את העיר. לשיטתו מדובר באדם בעל אמצעים אשר פיתח ושיקם את אזור יריחו על ידי הקמת תעלות מים וביצורה של העיר.
חיאל בית האלי בספרות האגדה

בילקוט שמעוני מסופר כי חיאל לא שמר את מצוות האל והסית לעבודת האל בעל, שקיימה איזבל בהר הכרמל :”ונביאי הבעל יודעים שלא היה יכולת להוציא אש מאליו. מה עשה חיאל ? עמד נגד נביאי הבעל ואמר להם: התחזקו ועמדו נגד אליהו, ואני אעשה לכם דבר כמות שהבעל שולח לכם אש. מה עשה? לקח שני אבנים בידו ונעורת פשתן ונכנס במעי הבעל מפני שהיה חלול והקיש באבנים זה בזה כדי להדליק הנעורת. מיד הרגיש אליהו ברוח הקודש ואמר לפני: רבונו של עולם...מבקש אני ממך שתמית אותו רשע במעי הבעל. מיד ציווה הקב"ה לנחש ונשכו בעקבו ומת”.
בין ציורי הקיר בבית הכנסת דורה אורופוס נמצא ציור קיר המתאר את המסופר באגדה בילקוט שמעוני. ייתכן כי הצייר ביקש לשלב את המסופר במסורת האגדה ובין הכתוב בסיפור בספר מלכים א'. הציור צויר במאה השלישית לספירה ולכן יש הסוברים כי זו מסורת קדומה יותר שהשתרשה בספרות האגדה, היות שחיבורו של ילקוט שמעוני מתוארך למאה ה-13.
יהודית קגן כתבה סיפור קצר בשם "רוח קדים" שהיה מועמד בקטגורית הסיפור הקצר בפרס גפן 2020. בסיפור, שגוב היא ביתו הצעירה של חיאל בית האלי (ולא בנו הצעיר). על מנת לברוח מגורל הקללה, שגוב נישאת טרם הוצבו שערי יריחו, ובכך התממשה הקללה.
לקריאה נוספת

יוסף קלוזנר, ממציבי הדלתיים: למלאות שבעים שנה ליעקב רבינוביץ, מאזניים כ"א, תש"ו 305–308.
הערות שוליים

↑  ספר יהושע, פרק ו', פסוק כ"ו
↑  ספר מלכים א', פרק ט"ז, פסוק ל"ד
↑  בוסתנאי עודד, עולם התנ"ך: מלכים א', תל אביב, דוידזון עתי, 1994, עמ' 166.
↑  רן צדוק, עולם התנ"ך: מלכים א', תל אביב, דוידזון עתי, 1994, עמ' 166.
↑  יגאל שילה, עיר דוד, ירושלים הכנענית והישראלית, דרך ארץ: אבן ארץ ואדם: עורכת עירית זהרוני, תל אביב, משרד הביטחון, 1996, עמ' 14.
↑  תוספתא, סדר נזיקין, מסכת סנהדרין יד, ב
↑  מנחם נאור, "מי יצק מה בככר-הירדן? (פסוקים תועים)", בית מקרא לז/א (תשנ"ב), עמ' 50–51 (המאמר זמין לצפייה במאגר JSTOR לאחר הרשמה)
↑  עפרה גורי-רימון, אדמות בקעת יריחו, אוריאל: מחקרים בתולדות ישראל בעת העתיקה, מנחם מור:עורך מוגשים לאוריאל רפפורט, ירושלים, מרכז זלמן ש"זר, 2005, עמ' 579.
↑  נחמן אביגד, יריחו הקדומה (תל א-סולטאן), קרדום: דו-ירחון לידיעת הארץ, אלי שילר:עורך, ירושלים:הוצאת אריאל, 1983, עמ' 67.
↑  משה גרסיאל, עולם התנ"ך: מלכים א', תל אביב, דוידזון עתי, 1994, עמ' 174.
↑  יצחק מגן, תולדות יריחו ואתריה לאור החפירות האחרונות, קרדום: דו-ירחון לידיעת הארץ, אלי שילר:עורך, ירושלים:הוצאת אריאל, 1983, עמ' 58.
↑  אביגדור שנאן, עולמה של ספרות אגדה, תל אביב, משרד הביטחון, האוניברסיטה המשודרת, 1987, עמ' 70-69.
↑  רוח קדים, באתר www.sf-f.org.il
| --- | --- |
בקרת זהויות :  NLI: 987007515298705171
פרנה (עיר)

ערך זה עוסק בעיר בארגנטינה. אם התכוונתם למשמעות אחרת, ראו .
פרנה (בספרדית: Paraná) היא בירת פרובינציית אנטרה ריוס בארגנטינה. היא ממוקמת על הגדה המזרחית של נהר פרנה, מול העיר סנטה פה, בירת פרובינציית סנטה פה הסמוכה, והיא ממוקמת במרחק של 495 ק"מ מבירת המדינה בואנוס איירס. בעיר מתגוררים 290,500 אנשים (לפי מפקד בשנת 2019).
היסטוריה

העיר הוקמה במהלך המאה ה-16 על ידי מתיישבים מהעיר סנטה פה מצדו השני של הנהר.
ב-1822 הוכרזה כבירת הפרובינציה. ב-1853 הוכרזה פרנה כבירת הקונפדרציה הארגנטינאית, ושימשה כבירה עד סוף תקופת הקונפדרציה, ולאחר מכן עברה הבירה לבואנוס איירס.
כלכלה

פרנה היא לא רק מושב השלטון הפרובינציאלי, אלא גם נמל נהר חשוב להובלת דגנים, בקר, דגים ועץ מהאזור. התעשיות העיקריות הן בטון, רהיטים וקרמיקה.
תחבורה

נמל התעופה חנרל חוסטו חוסה דה אורקיסה ממוקם כ-7.5 ק"מ מהעיר ומשרת אותה.
תעלת ראול אורנגה- קרלוס סילבסטרה בגניס היא תעלה תת-ימית העוברת מתחת לנהר הפרנה ומקשרת את העיר לעיר סנטה פה בצידו השני של הנהר.
חינוך

בעיר ממוקמות מספר אוניברסיטאות, כמו האוניברסיטה הלאומית של אנטרה ריוס, ופקולטות של אוניברסיטאות אחרות בארגנטינה.
ערים תאומות

ישראל רחובות, ישראל
אורוגוואי ארטיגס, אורוגוואי
איטליה לאונפורטה, איטליה
ארצות הברית מוסקטינה, איווה, ארצות הברית
מקסיקו חאלאפה, מקסיקו
ברזיל טורס, ברזיל
איי בהאמה נסאו, איי בהאמה
האיטי פורט-או-פרנס, האיטי
ברזיל פורטו אלגרה, ברזיל
בוליביה סנטה קרוס דה לה סיירה, בוליביה
קובה סנטיאגו דה קובה, קובה
ברזיל סנטו אנז'לו, ברזיל
בריטני או'גריידי

| --- | --- |

 לידה:  1996 (בת 29 בערך) מחוז ארלינגטון, ארצות הברית 
 מדינה:  ארצות הברית 
 השכלה:  Washington-Liberty High School 
 תקופת הפעילות:  מ-2014 
 www.brittanyogrady.com
 
בריטני אן או'גריידי (באנגלית: Brittany O'Grady; נולדה ב-2 ביוני 1996) היא שחקנית וזמרת אמריקאית. היא ידועה בתפקידיה הראשיים בסדרות: "סטאר" (אנ'), "Little Voice", "הלוטוס הלבן" ו"היועץ" (אנ'). היא גם שיחקה בסרט "על החגים ועל המוות".
קריירה

לאחר שהופיעה במספר תוכניות טלוויזיה, או'גריידי קיבלה את התפקיד הראשי הראשון שלה בטלוויזיה ב-2016 עם הסדרה המוזיקלית "סטאר" בתפקיד סימון דייוויס. התפקידים הקולנועיים הראשונים שלה היו ב-2019 עם "Above Suspicion" (אנ') בתור ג'ורג'יה ביל וב"על החגים ועל המוות" בתור ג'סי בולטון-סינקלר. בשנת 2021, היא כיכבה בתור פאולה בסדרה "הלוטוס הלבן". או'גריידי כיכבה בקליפ "Love Me Now" של קייגו בתור מושא האהבה של קייגו.
חיים אישיים

או'גריידי סיפרה שאביה הוא לבן, ממוצא אירי, ואילו אמה היא קריאולית מלואיזיאנה.
מאז 2015 היא מנהלת מערכת יחסים עם בן הווארד והם נישאו ב-10 בספטמבר 2022. ראיין דסטיני, ג'וד דמורסט ואמיה סקוט מ"סטאר" שימשו כשושבינות.
פילמוגרפיה > קולנוע

| שנה | סרט | תפקיד |
| --- | --- | --- |
| 2019 | Above Suspicion | ג'ורג'יה ביל |
| 2019 | על החגים ועל המוות | ג'סי בולטון-סינקלר |
| 2023 | Sometimes I Think About Dying | סופי |
| 2024 | It's What's Inside | שלבי |
| 2024 | In Our Blood | אמילי ווילנד |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | Trophy Wife | נערה מתבגרת | פרק: "The Punisher" |
| 2015 | The Night Shift | אלישיה | פרק: "Recovery" |
| 2015 | השליחים | נדיה גרסיה | תפקיד חוזר, 11 פרקים |
| 2016–2019 | Star | סימון דייוויס | תפקיד ראשי |
| 2020 | Little Voice | בס אליס קינג | תפקיד ראשי |
| 2021 | הלוטוס הלבן | פולה | תפקיד ראשי (עונה 1) |
| 2023 | היועץ | איליין | תפקיד ראשי |
| 2024 | אלזבת' | מקנזי "מק" אלטמן | פרק: "Devil's Night" |
הערות שוליים

↑  "'White Lotus' Breakout Brittany O'Grady Has Thoughts on That Finale". 16 באוגוסט 2021. ארכיון מ-16 באוגוסט 2021. נבדק ב-16 באוגוסט 2021. {{cite web}}:  (עזרה)
↑  "'The Consultant': Nat Wolff & Brittany O'Grady Join Prime Video Series". 8 בדצמבר 2021. ארכיון מ-17 בפברואר 2023. נבדק ב-3 במרץ 2023. {{cite web}}:  (עזרה)
↑  Wagmeister, Elizabeth (7 בדצמבר 2015). "Queen Latifah Lands Lead Role in Lee Daniels' Fox Music Pilot". Variety. Penske Media Corporation. ארכיון מ-24 בספטמבר 2019. נבדק ב-3 בנובמבר 2019. {{cite web}}:  (עזרה)
↑  Armitage, Helen (20 ביוני 2019). "Cary Elwes Joins Blumhouse's 'Black Christmas' Remake in Mystery Role". Screen Rant. ארכיון מ-8 בנובמבר 2020. נבדק ב-3 בנובמבר 2019. {{cite web}}:  (עזרה)
↑  "DevWatch - STAR on FOX". The Futon Critic. Futon Media. נבדק ב-3 בנובמבר 2019. {{cite web}}:  (עזרה)
↑  Busch, Anita (25 במאי 2016). "Omar Miller Joins 'Above Suspicion'; Rooster Teeth Kickstarts Another $1M; 'The Last Gold' Swims With Tugg". Deadline Hollywood. Penske Media Corporation. ארכיון מ-4 בנובמבר 2019. נבדק ב-3 בנובמבר 2019. {{cite web}}:  (עזרה)
↑  Millicanon, Josh (13 ביוני 2019). "Surprise! Blumhouse Releasing 'Black Christmas' Remake This December!". Dread Central. ארכיון מ-8 באוגוסט 2019. נבדק ב-3 בנובמבר 2019. {{cite web}}:  (עזרה)
↑  "New HBO Limited Series THE WHITE LOTUS From Mike White Debuts July 11" (הודעה לעיתונות). 10 במאי 2021. אורכב מ-המקור ב-10 במאי 2021. נבדק ב-10 במאי 2021. {{cite press release}}:  (עזרה)
↑  "Kygo - Love Me Now (Official Video) ft. Zoe Wees". 21 בספטמבר 2021. ארכיון מ-11 באוגוסט 2022. נבדק ב-24 בספטמבר 2021 – via YouTube. {{cite web}}:  (עזרה)
↑  Radloff, Jessica (2 בינואר 2017). "Secrets About Star From Jude Demorest, Benjamin Bratt, Amiyah Scott, and Lee Daniels". Glamour. ארכיון מ-4 באוגוסט 2021. נבדק ב-6 באוגוסט 2021. {{cite web}}:  (עזרה)
↑  Alessandrini, Kyra (12 בספטמבר 2022). "Brittany O'Grady's Wedding Is The 'STAR' Reunion We've Been Waiting For". Girls United. ארכיון מ-5 בנובמבר 2022. נבדק ב-5 בנובמבר 2022. {{cite web}}:  (עזרה)
| --- | --- |
בקרת זהויות :  LCCN: no2020037038  MusicBrainz: 5e0d64ea-1d0b-4505-9def-362486405405  NLK: KAC2020N6710  VIAF: 30158427801106060580   WorldCat (עם VIAF): 30158427801106060580
כשל חלוקה

כשל חלוקה הוא כשל לוגי של ערפול מקבוצת כשלי הפצה, המתרחש כאשר מסיקים משהו כנכון ביחס ל"חלק" מקבוצה משום שהוא נכון ביחס לקבוצה כולה. לדוגמה, אם נאמר ש"ניתן לנסוע במכונית מתל אביב לחיפה" יוסק על פי כשל זה שגלגל המכונית יכול לנסוע אף הוא מתל אביב לחיפה. היפוך כשל זה הוא כשל הרכבה.
דוגמאות:
הפילוסוף היווני אנקסגורס (לפחות לפי הכתוב אצל האטומיסט הרומי לוקרטיוס), הניח כי האטומים של חומר חייבים להיות בעצמם בעלי תכונות דומות לשל החומר: אטומים של מים רטובים, אטומים של ברזל קשים, אטומים של צמר רכים, וכדומה.
"כרגע ראינו כריש מסוג עמלץ לבן, אך אני לא מודאג משום ששמעתי שהעמלצים כמעט נכחדו ולכן גם הכריש הזה ימות בתוך זמן קצר".
סיבים תזונתיים

מולקולה של אינולין, אחד ממיני הסיבים התזונתיים
מאכלים העשירים בסיבים תזונתיים: ירקות, פירות ודגנים
סובין חיטה עשיר בסיבים תזונתיים
סיבים תזונתיים הם רב סוכרים לא-עמילניים (מלבד הליגנין) שמקורם בצומח. הסיבים התזונתיים אינם מפורקים על ידי אנזימי העיכול של האדם, אך הם מתפרקים מעט במעי הגס על ידי חיידקי המעי הגס (מלבד הליגנין שאינו מפורק כלל והתאית שמפורקת במידה מזערית ביותר).
את הסיבים התזונתיים נוהגים לחלק לשני מינים: מסיסים במים ושאינם מסיסים במים.
הסיבים התזונתיים שאינם מסיסים במים מצויים, בין היתר, בסובין חיטה ובדגנים מלאים, והסיבים התזונתיים המסיסים במים מצויים, בין היתר, בפירות, בירקות, בסובין שיבולת-שועל ואפילו במוצרים מוכנים כחומרים מעבים.
השפעת הסיבים התזונתיים

השפעתם של הסיבים התזונתיים המסיסים במים בתהליך העיכול היא:
הם מזרזים את תהליך התרוקנות המעיים ומשחררים עצירות.
תוצרי הפירוק של התאית (שהמעי מפרק כ-5% ממנה), חומצות שומן קצרות–שרשרת, משמשים מקור אנרגיה לתאי הרירית שבמעי ומקצתם נספגים ומגיעים לכבד, ושם הופכים לאנרגיה זמינה לגוף.
הסיבים, שמתנפחים וסופחים אליהם חומרים שונים בקיבה, נותנים תחושת שובע במהירות ולאורך זמן, והם מאטים את קצב חילוף החומרים בקיבה.
השפעתם של הסיבים הלא מסיסים במים, בתהליך העיכול:
שיפור תהליך העיכול ותפקוד מערכת העיכול.
הקלה בטחורים.
סיוע לסיבים המסיסים בהורדת רמת הגלוקוז בדם אצל הסוכרתיים.
סיוע בשמירה על תפריט דל אנרגיה, וזאת מכיוון שבעוד שלסיבים התזונתיים אין ערך קלורי, הם מתנפחים בקיבה עם ספיחת חומרים אחרים ומספקים הרגשת שובע לזמן רב.
צריכת הסיבים התזונתיים

צריכת רק סוג אחד של סיבים תזונתיים אינה מומלצת, מפני שהגוף צריך את הסיבים התזונתיים משני הסוגים.
לאדם מבוגר מומלצת צריכת סיבים תזונתיים של 25 גרם עד 30 גרם ביום (או 15 - 18 גרם סיבים ל-1000 קילו קלוריות). לסוכרתיים מומלץ לצרוך כמות גדולה יותר, ובמקרה של סתימה במעי לא לצרוך כמעט. מקורות עתירי סיבים תזונתיים המומלצים לתזונה יומיומית הם מוצרי הקמח המלא, קטניות, גרעינים, אגוזים, פירות וירקות.
למרות יתרונותיהם הרבים של הסיבים התזונתיים, אין להגזים בצריכתם. כמויות גדולות של סיבים עלולות לגרום לאי-נוחות קשה במערכת העיכול ואף לחסימת מעיים.
Devour (שיר של שיינדאון)

"Devour" (בעברית: "לטרוף") הוא סינגל של להקת הרוק האמריקאית שיינדאון. הסינגל יצא לאור ב-5 במאי 2008 כסינגל הראשון מתוך אלבום האולפן השלישי שלהם, The Sound of Madness. נכון ל-2022 מדובר בסינגל של הלהקה שטיפס לחמשת המקומות הראשונים במצעד הרוק המיינסטרימי של מגזין הבילבורד בזמן הקצר ביותר (ארבעה שבועות). השיר הגיע למקום הראשון במצעד, והיה השני של הלהקה להגיע להישג.
נושא השיר

סולן הלהקה, ברנט סמית, תיאר את השיר כמכתב שכתב לנשיא ארצות הברית, ומתאר את סלידתו של סמית מג'ורג' ווקר בוש, הנשיא דאז, בהקשר של מדיניות החוץ שלו והמלחמה בעיראק. השיר נכתב לאחר שסמית הופיע בפני חיילים אמריקאיים, והבין מה נדרש מהם לבצע.
וידאו קליפ

הקליפ מתחיל בחברי הלהקה מכינים את כלי הנגינה שלהם, כשמדי פעם מוצג דגל ועליו סמל הלהקה. רוב יתר הקליפ מתרחש בתוך אולפן הקלטות שבו מבצעת הלהקה את השיר. ניתן לראות את ציוד הצילום שמשמש את צוות ההפקה, לרבות המסילה עליה נעה המצלמה. בקליפ מופיעה הלהקה בהרכב מחומש, הכולל את ארבעת חברי הלהקה הקבועים ואת ניק פרי, שפרש ממנה זמן קצר לאחר מכן. מפעם לפעם עובר הצילום לסמית כשהוא שר ללא הלהקה על רקע כחול המזכיר מים, וסביבו התזות מים. בסוף השיר מוצגת הלהקה מאחור בהילוך איטי, והמתופף קרץ' זורק את מקלות התיפוף באוויר, בעוד חברי הלהקה מתרחקים מהמצלמה.
הקליפ עושה שימוש רב באפקטים שונים, כמו הילוך איטי ופילטרים.
שימוש במדיה

ב-29 ביוני 2008 שימש השיר כנעימה הרשמית של אירוע "Night of Champions" של ה-WWE לאותה שנה.
רשת ESPN השתמשה בשיר במסגרת קידום שידורי עונת 2008 של ליגת ה-MLB.
השיר נכלל בפס הקול של המשחק "Madden NFL 09" של חברת EA Sports.
ב-22 ביולי 2008 הופיע השיר במשחק "Rock Band".
ב-2009 הוא הופיע כרצועה ניתנת להורדה במשחק "גיטאר הירו 5", כחלק מחבילת הרצועות של שיינדאון, יחד עם "Second Chance" ו-"Sound of Madness".
השיר היה שיר הנושא של עונתה ה-16 של תוכנית הריאליטי "The Challenge" של רשת MTV.
השיר מופיע לזמן קצר בתחילת הסרט "יעד סופי 4", לפני התאונה על הכביש המהיר. מילות השיר קורצות להתרחשויות בסצנה עצמה.
מצעדים ודרוגים

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ארצות הברית | בילבורד הוט 100 | 114 |  |
|  ארצות הברית | US Mainstream Rock Airplay Billboard | 1 |  |
|  ארצות הברית | US Active Rock Billboard | 1 |  |
|  ארצות הברית | US Alternative Airplay Billboard | 13 |  |
מכירות

בשנת 2016 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית.
הערות שוליים

↑  Devour, Songfacts.com
↑  http://www.rockband.com/forums/showthread.php?t=64551 (אורכב 19.02.2012 בארכיון Wayback Machine) An official post on the Rockband.com forums by a Harmonix employee announcing "Devour" as a July 22nd downloadable track.
↑  "Shinedown Chart History". Billboard.
↑  "Shinedown Chart History". Billboard.
↑  Shinedown on RIAA website
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
| --- | --- |
בקרת זהויות :  MusicBrainz release group: feed177f-8af9-4ec2-9aae-e0a009476d46